СБНЗ – Предлог пројекта

Систем за препоруку цвећа

Списак чланова тима

Марија Ћурчић, SW24/2017

Опис проблема

Мотивација:

Сваки цвет носи одређено значење и симболику, па га треба бирати у зависности од прилике или поруке коју желимо да пошаљемо ономе коме га поклањамо. Овај систем олакшава купцима избор цвећа на основу цене, прилике и особе којој је намењено.

Преглед проблема:

На основу информација које је корисник унео путем упитника, систем ће дати прелоге производа који би највише одговарали кориснику. Производ може да буде резано цвеће, букет, аранжман, венац или цвеће у саксији.

Методологија:

Очекивани улази: подаци о особи за коју је намењено цвеће, сврха куповине (догађај, ситуација), буџет купца

Очекивани излази: листа препоручених производа. Сваки производ садржи податке о врсти, боји и броју цветова, врсту производа (резано цвеће, букет, аранжман, венац, саксијско цвеће) и цену.

Постоје два типа корисника: купац и администратор система.

Купац не мора да се пријави на систем. Да би послао захтев за предлог производа, купац попуњава форму. За свако поље у форми постоји предефинисани скуп опција од којих корисник бира једну или више, у зависности од врсте податка. Када су сва обавезна поља попуњена, на основу унетих података добијамо листу предлога производа.

На почетку купац уноси разлог куповине (рођендан, одлазак у госте, сахрана, венчање, крштење, ...) и ограничења у цени. Систем нуди и унос података о особи којој је цвеће намењено.

У зависности од изабраних опција, систем може да тражи унос још неких података. У неким случајевима корисник може да изабере и тип производа, али понуђене опције могу да варирају у зависности од буџета, прилике и осталих фактора.

Систем на основу унетих података бира врсте цвећа, број, тип производа и креира производе које затим предлаже купцу.

Администратор се пријављује на систем и има следеће опције:

* Додавање нове врсте цвећа
* Додавање нових производа
* Преглед врста цвећа
* Преглед производа
* Додавање нових правила

Врста цвета садржи:

* Назив
* Боју
* Опис
* Цену
* Значење/скуп симбола

Производ садржи:

* Назив
* Колекцију цвећа (врста и број цветова те врсте)
* Укупан број цветова
* Цену
* Опис

**Правила која одређују врсту цвећа:**

За венчање

→ љиљан (бели или љубичасти), кала (бела, љубичаста, розе, црвена), стефанотис антуријум, гладиола, орхидеја, хортензија, бела ружа

Пријатељу

→ ружа (жута, розе, наранџаста), нарцис, гербер, сунцокрет, каланоја, антуријум, гладиола

Сахрана/помен

→ хризантема, љиљан, бела ружа, бела кала, гербер, гладиола, маргарета

Одлазак у госте

→ хортензија, антуријум, магнолија, ружа (бела, розе), орхидеја, нарцис

Прослава(крштење/слава/празник...)

→ каранфил, перуника, бела ружа, љиљан, стефанотис, антуријум

Дан жена

→ црвени каранфил, ружа (црвена/бела)

Намењено је особи према којој оцећамо романтичну љубав

→ руже (црвене), лизијантус, орхидеја, црвени љиљан, камелија

Желимо да искажемо захвалност

→ розе ружа, лизијантус (бели или розе)

**Правила која одређују врсту производа:**

Саксијско цвеће:

* Ако препоручене врсте цвећа садрже нешо од наведеног: орхидеја, антуријум, каланхоја, бегонија, хортензија

Венац:

* Ако је повод сахрана
* И цена није испод 5000 рсд

Букет од једне врсте цвећа:

* Ако у препоручене врсте цвећа спада нешто од наведеног: ружа, нарцис, лала, хортензија, перуника, хризантема, љиљан, магнолија, кала, орхидеја, лизијантус, сунцокрет

Букет од више врста цвећа:

* Ако цена није испод 2000 рсд

Аранжман у корпи:

* Ако је повод нешто од наведеног: било која врста прославе, одлазак у госте

**Правила која одређују укупан број цветова:**

Ако је повод сахрана/помен, производ треба укупно да има паран број цветова. У осталим случајевима број цветова је непаран.

**Forward-chaining другог нивоа:**

Када купац одабере цену, повод и податке о примаоцу, извршава се правило које одређује врсте цвећа које се пепоручују. Након тога се покреће правило које одређује врсте производа које могу да уђу у избор.

Пример резоновања:

Одабрали смо цену до 3000 рсд и рођендан као повод. Цвеће је намењено пријатељу.

За овај случај препоручене врсте цвећа су: ружа (жута/розе/наранџаста/бела), нарцис, гербер, сунцокрет, каланоја, антуријум, маргарета. С обзиром на врсте цвећа и распон цене, могуће је изабрати следеће врсте производа: букет, аранжман у корпи и саксијско цвеће.

Бирамо букет и као резултат добијамо листу производа:

Букет, 7 розе ружа са декорацијом. Цена: 2500 рсд.

Букет, 3 жуте руже, 4 розе гербера, декорација. Цена 2200 рсд.

Букет, 3 беле руже, 3 розе маргарете, 3 жута гербера. Цена 2600 рсд.